《题秀野堂》
宋代·喻良能

秀野临空阔，三堂若是班。
荷香平入座，湖影倒涵山。
鱼鸟丹青里，云烟水墨间。
他年傥同社，应共狎鸥閒。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。